Diari Oficial de la Generalitat Valenciana


Sumari del DOGV 9689, del 22-09-2023 (2023/9550)

Anunci pel qual se sotmeten a una nova informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada ISF Desaener 5MW i la seua infraestructura d'evacuació, amb potència a instal·lar de 4,3515 QW, que s'ubicarà al terme municipal d'Alacant. Expedient ATALFE/2020/34.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9689

Data del DOGV
:   22-09-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/9550


Data del document
:   14-09-2023

Organisme emissor


Tipus de document
:   Anunci

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * pla d'urbanisme

Anunci pel qual se sotmeten a una nova informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada ISF Desaener 5MW i la seua infraestructura d'evacuació, amb potència a instal·lar de 4,2929 DA, que s'ubicarà al terme municipal d'Alacant. Expedient ATALFE/2020/34. [2023/9550]  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica;  
- la Llei 24/2013, de 26 de desembre, del sector elèctric;  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica;  
  
- la Llei 21/2013, de 9 de desembre, d'avaluació ambiental, i en el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental;  
  
- la Llei 3/2014, d'11 de juliol, de vies pecuàries de la Comunitat Valenciana;  
- la Llei 43/2003, de 21 de novembre, de forests;  
- la Llei 14/2003, de 10 d'abril, de patrimoni de la Generalitat, respecte a la utilització i l'aprofitament dels béns de domini públic;  
  
- i la Llei 39/2015, d'1 d'octubre, del procediment administratiu comú de les administracions públiques,   
se sotmeten a una nova informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció, de la instal·lació elèctrica que s'indica:  
Peticionari: Desaener I, SL, NIF R85889922 i domicili social al c/ del Vent, 14, polígon industrial Pla de la Vallonga, CP 03085 d'Alacant.  
  
Tipus de central elèctrica: central fotovoltaica denominada ISF Desaener 5MW, amb potència a instal·lar 4,0617 RO, incloses les seues infraestructures d'evacuació.  
Emplaçament grups generadors: del polígon 19, parcel·les 115, 116 i 117 del terme municipal d'Alacant.  
Emplaçament línies d'interconnexió de 30 kV fins a subestació: del polígon 19, parcel·les 105, 106, 108, 115, 117 i 118 del terme municipal d'Alacant.  
Òrgan competent per a autoritzar la instal·lació: Servei Territorial d'Indústria, Energia i Mines de la Conselleria d'Innovació, Indústria, Comerç i Turisme.  
Documents sotmesos a informació pública:  
- Projecte. Denominació: Projecte tècnic d'instal·lació solar fotovoltaica ISF Desaener 5MW de 4,990 MWp i 5,000 MWn de venda a xarxa a Fontcalent (Alacant).  
- Projecte. Denominació: Projecte tècnic de línia subterrània de mitjana tensió 30 kV i centre de transformació per a evacuació d'electricitat procedent d'ISF Desaener 5 MW fins a STR Castellet 66-30 kV. Terme municipal de Fontcalent (Alacant).  
- Estudi d'integració paisatgística.  
- Estudi d'inundabilitat.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i entorn afectats.  
  
- Plec general de normes de seguretat en prevenció d'incendis forestals.  
- Separates dirigides a:  
• Ajuntament d'Alacant.  
• I-DE Redes Eléctricas Inteligentes, SAU.  
- Estudi d'impacte ambiental.  
Pressupost: 1.769.713,03 €.  
Característiques principals:  
Instal·lació fotovoltaica: la central fotovoltaica denominada ISF Desaener 5MW, de potència màxima total de mòduls fotovoltaics (pic) de 4,9896 MWp, de potència nominal d'inversors de 5,375 MW i capacitat d'accés de 4,56 MW, està composta per un camp generador de 9.240 mòduls fotovoltaics de 540 Wp, muntats directament sobre el sòl en estructura fixa. Aquests mòduls fotovoltaics es connecten amb 25 inversors de 215 kVA. Això suposa una potència nominal d'inversors de 5.375 kW, però el conjunt de tots els inversors estarà limitat, a través d'un PPC independent, a 4.560 kW. Al seu torn, els inversors es connecten amb la part de baixa tensió dels transformadors per a elevar la tensió i cel·les de mitjana tensió. Juntament amb una línia d'interconnexió de 30 kV de longitud 615 m i conductor HEPRZ1 (AS) 18/30 kV 3x(1x240) mm², per a connectar amb la subestació STR Castellet 66/30 kV.  
Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de transport/distribució d'energia elèctrica.  
L'expedient va ser sotmés al tràmit d'informació pública i consultes corresponents per un termini de 30 dies, d'acord amb les previsions dels articles 23 i 24 del Decret llei 14/2020, de 7 d'agost, del Consell de la Generalitat. A aquest efecte, es va publicar un anunci en el Diari Oficial de la Generalitat Valenciana de data 16 de maig de 2022 i en el Butlletí Oficial de la Província d'Alacant de data 29 d'abril de 2022.  
  
A causa de les modificacions substancials produïdes en la instal·lació per diferents informes i/o consultes realitzades als organismes/administracions amb béns o drets a càrrec seu afectats per la instal·lació elèctrica, o a les al·legacions efectuades, es procedeix a aquesta nova informació pública.  
La infraestructura d'evacuació és compartida amb la planta solar fotovoltaica FV Fontcalent. La informació pública d'aquesta instal·lació, amb número d'expedient ATALFE/2022/1/03, que inclou la línia d'evacuació compartida, es va realitzar en el Butlletí Oficial de la Província d'Alacant en data 14 de setembre de 2023.  
El punt de connexió de la central amb la xarxa de distribució es realitzarà en la línia 66 kV DC San Vicente - Altabix.  
Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
El projecte compta amb informe de determinació d'afeccions ambientals emés per la Direcció General de Qualitat i Avaluació Ambiental de data 4 de setembre de 2023, segons el que s'estableix en l'article 19 bis del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, on resol la continuació del procediment en no apreciar-se efectes significatius sobre el medi ambient que requerisquen el seu sotmetiment a un procediment d'avaluació ambiental. Aquest informe es troba exposat per a consulta pública en la següent adreça electrònica: https://agroambient.gva.es/es/web/evaluacion-ambiental/seguiment-d-expedients-d-avaluacio-d-impacte-ambiental-  
  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, de l'article 33.1 del Decret llei 14/2020, de 7 agost, del Consell, es declaren d'urgència per raons d'interés públic els procediments d'autorització dels projectes de centrals fotovoltaiques i parcs eòlics que hagen obtingut l'informe favorable de determinació d'afecció ambiental, sempre que es presenten les sol·licituds d'autorització administrativa abans del 31 de desembre de 2024. A aquests projectes se'ls aplicarà la tramitació d'urgència prevista en l'article 33 de la Llei 39/2015, d'1 d'octubre, i es reduiran a la meitat els terminis establits per al procediment ordinari, excepte els relatius a la presentació de sol·licituds i recursos.  
  
La documentació serà exposada per a consulta pública en l'adreça electrònica següent: http://cindi.gva.es/web/energia/alacant, en castellà, i http://cindi.gva.es/va/web/energia/alacant, en valencià, en l'apartat Informació pública, disponibles l'endemà de la publicació.  
Cosa que es fa pública perquè se'n prenga coneixement i perquè totes aquelles persones físiques o jurídiques que es consideren afectades en els seus drets puguen examinar la documentació assenyalada en l'adreça electrònica indicada https://cindi.gva.es/es/web/energia/alacant, així com dirigir a l'esmentat servei territorial les al·legacions que es consideren oportunes en el termini de quinze (15) dies hàbils comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent https://www.gva.es/es/inicio/procedimientos'id\_proc=15220&version=amp, o a través de qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que es consideren interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 14 de setembre de 2023.- La cap del Servei Territorial d'Indústria, Energia i Mines d'Alacant: Rosa María Aragonés Pomares.